Številka 4/2015 – 25. januar 2015

Kratice: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; DSČ – Dom starostnikov Črneče; E- Dom Sv. Eme Šentjanž,

3.NEDELJA MED LETOM SVETOP. NEDELJA Zaključek tedna edinosti 25. januar 2015	8.00 8.00 9.30 9.30 11.00 11.00	Č – maša za + KOTNIK PAVL-a ŠT – maša za + MARIJO RAMŠAK ŠP – maša za + + ŠTRUC-ove in BREZOVNIK-ove D – maša za + KORDEŽ IVAN-a in MARIJO ter ŠLEBNIK MAKS-a L – maša za + RING ANTON-a - 20. obl. in vse pri hiši pomrle O – maša za + + ŠILERJEVE
Poned. 26. januar Sv. Timotej in Tit, škofa	18.30	D – maša za + ŽGANEC DRAGO-ta (r.d)
Torek 27. januar Angela Merici, red.ustan.	16.00 17.00 18.30	L – maša za + PŠENIČNIK FRANC-a - Oskrda E – maša za ŽIVE IN RAJNE FARANE PZŽD D – maša ZA ZDRAVJE /po maši bo ob 19.15 seja ŽPS Šentjanž/
Sreda 28. januar Sv. Tomaž AKvinski	7.30 16.00	D – maša za + IRMO KAVTIČNIK – 5. obl. L – maša za + KNEZ FRANC-a - osmina
Četrtek 29. januar	16.00 17.00 18.30	L – maša za + starše VIDERMAN ANO in PAVL-a –Mališnikove D – DRUGI RAZGOVOR ZA KRST za vse župnije PZŽD D – maša za + MORI ANTON-a / po maši srečanje biblične skupine/
Petek 30. januar	17.30 18.30	Č – maša za + + VERŽUNOVE D – maša za + starše in KROTMAJER ANTON-a / 10min.molitev pred Najsvetejšim/
Sobota 31. januar¸ Sv. Janez Bosko	15.00 17.30 18.30	L – maša za + PLEŠIVČNIK ALOJZ-a – 1.obl. Č – maša za + starše ČOP in KREVELJ D – večerna nedeljska maša za + VAJKSLER MILAN-a in SOR.
4. NEDELJA MED LETOM	8.00 8.00 9.30 9.30 9.30 11.00 11.00	Č – maša za + ANO JAMŠEK ŠT – maša za + BUKOVC STANKO-ta, TONČKO-obl. in TOMAŽ-a ŠP – maša za + ROMANO RAZBORNIK D – maša za + NAMAR OTO-na SK – maša za + PLAZL NACE-ta L – maša za + PAVL-a /21 obl./ in ROZINO OTO ter za vse pri hiši pomrle O – maša za + MATIJA JOŽEF-a
Več o PZŽD najdete na naši spletni strani: www.jagnje,si Tel.: 02 85 83 285; ali 041 319 440 –Igor Glasenčnik, igor.g@rkc.si

NEKAJ SPOROČIL IN POVABIL: V nedeljo 7. februarja bodo v župniji Dravograd ministrantski pripravniki uradno sprejeti med ministrante in župnikove bogoslužne sodelavce. Tudi v drugih župnijah vabimo nove bogoslužne sodelavce k sodelovanju.

Dekanija Dravograd-Mežiška dolina pripravlja 16.februarja SREČANJE MINISTRANTOV naše dekanije. Srečanje bo v župniji Črna na Koroškem, kjer se bomo zbrali ob 10.00 uri. Ta dan je prvi dan počitnic, zato ministranti vabljeni k aktivni udeležbi.

------------------------------------------------------------------------------------------------------------------------------------------------------

V tem tednu sta zakrament svetega krsta prejela dva otroka: Ajda Šlebnik iz Dravograda in Lionel Čeru

iz Črneč. Staršem čestitamo. Odslej sta oba vključena v molitev svete Cerkve.

25. januar - NEDELJA SVETEGA PISMA

N edelja svetega pisma se obhaja vedno v bližini spomina spreobrnjenja apostola Pavla in sklepa molitvenega tedna za edinost kristjanov, ki ga letos obhajamo na isti dan kot nedeljo svetega pisma. Apostol Pavel je rasel ob Svetem pismu in ga s svojimi pismi soustvarjal. To nas še bolj povezuje med seboj saj imamo kristjani isto Sveto pismo pa tudi ista Pavlova pisma. Slovenski prevod Svetega pisma je ekumenski, isti za vse krščanske Cerkve. Zato se Bogu zahvaljujemo za Sveto pismo.

Nedelja Svetega pisma naj bo zahvala za Gospodov dar, da nam "razlaga pismo", prav kakor je praznik Svetega Rešnjega telesa zahvala za dar, da nam "lomi kruh". Misel iz nove evharistične molitve pri mašah za različne potrebe nas postavi pred Emavs, pred učenca, ki sta prepoznala Jezusa po lomljenju kruha pred učenca, ki sta se vprašala tudi v našem imenu: Ali ni najino srce gorelo v nama, ko nama je po poti govoril in odpiral Pisma? Naj tudi nedelja Svetega pisma pomaga: da ne bi ostajali brezbrižni, da bi tudi naše srce zagorelo, da bi prepoznavali Jezusa in globoko zajeli iz odprtih zakladov Svetega pisma!

KMALU VOLITVE NOVIH ČLANOV ŽPS po naših župnijah PZŽD

V prihajajočem mesecu in ob postu bomo tudi v vseh naših župnijah PZŽD izbirali člane župnijskih pastoralnih svetov. To so najtesnejši župnikovi sodelavci in soodgovorni za župnijsko življenje. Danes si brez laiških sodelavcev ne moremo predstavljati učinkovitega delovanja krščanskih skupnosti. Laike je potrebno včleniti v cerkvene strukture in jim omogočiti nepogrešljivo vlogo pri praktičnem uresničevanju vseh oblik poslanstva. ŽPS, sveti in komisije ter druge cerkvene strukture morajo biti nosilec, spodbujevalec in povezovalec vseh dejavnosti v cerkvenem občestvu (396). Priporočam, da bi izbiro novih članov vzeli zelo resno, saj je od dobrih sodelavcev v župnijah odvisna prihodnost Cerkve in naroda. Prosimo tudi Svetega Duha za razsvetljenje in delovno zavzetost.

ŽPS ni magično telo, ki bi imelo pripravljene odgovore in rešitve na probleme in pojave, ki kličejo po drugačnih pastoralnih prijemih in za svojo uresničitev nujno potrebujejo širši krog sodelavcev. Je pa resnično posvetovalno telo, ki razmišlja in skupaj išče rešitve za posamezno župnijo ipd. V naši Pastoralni zvezi pa še posebej čutimo, da bomo morali še bolj sodelovati in se povezovati. Čeprav morda kdo pričakuje, da bomo v prihodnje imeli le en skupni ŽPS, vendar ne želimo župnijam jemati avtonomije. In prav je tako. Morda bomo zmanjšali število članov po posameznih ŽPS in povečali število Tajništva članov posameznih ŽPS v župnijah PZŽD. Tako bomo skupaj še močnejši in bolj povezovalni. V prihodnje bomo morali biti še bolj čuteči in občutljivi ob: pomanjkanju duhovnih poklicev, novih oblikah zakonskega in družinskega življenja, ob več svobode za delovanje Cerkve, njenih združenj in gibanj. V našo delo bo treba vključevati prehod od kolektivne tradicionalne vernosti k bolj osebni veri ter krepiti opešan čut cerkvenosti. Veliko sprememb se kaže in pripravljeni moramo biti na vse ter iskati najboljše odgovore na te izzive in iskati rešitve.

Tako bomo v nedeljo 15. februarja v Dravogradu že imeli prva evidentiranja bodočih članov ŽPS. V ostalih župnijah pa bo o tem tekla še beseda na sestankih ŽPS v sedanjem sestavu.

In nenazadnje: moliti moramo za pravo izbiro bodočih članov in to bomo radi storili ves čas priprave, vse do volitev in imenovanj novih članov ŽPS. V naših cerkvenih klopeh boste našli to molitev in radi jo molite, bodisi sami ali v občestvu (pri maši).

Molitev v pripravi na izbor članov ŽPS

Nebeški Oče, tvoj Sin nam naroča:
Pojdite tudi vi v moj vinograd;
daj nam duha modrosti,da se bomo velikodušno odzvali delu v župniji
in izbrali primerne člane župnijskega pastoralnega sveta, ki bodo v našem imenu
in z našo pomočjo sodelovali z duhovniki v dušnem pastirstvu
in uresničevanju smernic vseslovenske sinode.
To te prosimo po priprošnji Device Marije, blaženega Antona Martina Slomška,
blaženega Alojzija Grozdeta in blaženih drinskih mučenk.
Po našem Gospodu Jezusu Kristusu, tvojem Sinu, ki s teboj
v občestvu Svetega Duha živi in kraljuje vekomaj. Amen.